סי_ ב - לבישת בגדים
קטגוריות: שו_ע / אורח חיים / אורח חיים - דור המלקטים

**לבישת בגדים**

או"ח סימן ב'

1. ב
2. סעיף א.
   1. **המניח מלבושיו תחת מראשותיו: קשים לשכחה**.
      1. עי' יו"ד סי' קט"ז [ערך סכנה], לשיטות ומר"מ.
   2. **הלובש שני מלבושים יחד: קשים לשכחה**.
      1. עי' יו"ד סי' קט"ז [ערך סכנה], לשיטות ומר"מ.
   3. **קורא כתב שע"ג הקבר: קשים ללמוד**.
      1. עי' יו"ד סי' קט"ז [ערך סכנה], לשיטות ומר"מ.
   4. הסתכל בפני המת: קשים ללמוד.
      1. עי' יו"ד סי' קט"ז [ערך סכנה], לשיטות ומר"מ.**.**
3. סעיף ו'.
   1. **אסור לילך בקומה זקופה**.
      1. אסור לאו דוקא, רק מדת חסידות.
         1. מקור חיים (חו"י, סי' ב' ס"ק ו') – "אסור לילך בקומה זקופה ... לאו דוקא ... משמע דוק אלת"ח וגנאי הוא דאיכא איסורא ליכא, אלא ע"כ לישנא דאיסור בעלמא נקט כענין מי שאין בו דעה אסור לרחם עליו, ועמ"ש ס"ד סט"ז. לע"ד גם מ"ש אסור לאדם שימלא פיו שחוק וכו', אסור לאדם שיאכל לפי שיתן מאכל לבהמתו כולהו מדת חסידות נינהו ומ"מ חשו להו רז"ל".
      2. ***עי' או"ח סי' תק"ס, לשיטות ומר"מ איזה זמן אמרינן ש'אסור' הוי לאו דוקא.***
   2. **לבישת כיפה**.
      1. מהו הגיל של חינוך קטן ללבישת כיפה.
         1. שבט הלוי (חי"א סוף סי' נ"ח) – "וענין הכיפה המנהג לאחר ג' שנים".
         2. הגרח"ק שליט"א (דולה ומשקה סוף עמ' שפ"ג) – "שאלה: מהו הזמן של חינוך קטן ללבוש כיפה [שיש מנהגים שונים בזה, יש נוהגים מגיל שלש, ויש נוהגים מיד שנולד (כמנהג אֵם החזו"א), ויש שנוהגים באמצע]. תשובה: מגיל שאין זורק".

הגרח"ק שליט"א (דולה ומשקה ריש עמ' שפ"ד) – "שאלה: מרן שליט"א כתב לי שגיל חינוך קטן ללבוש כיפה, הוי מגיל שאינו זורק את הכיפה, וקשה, שמעשה שהיה שהרב גולדשמידט זצ"ל מת"א, בא עם בנו כבן שנתיים להתפלל אצל החזו"א, ושאלו החזו"א מדוע אין בנו הקטן לובש כיפה, וענה לחזו"א שבאמת כבר שם לו כיפה רק שזרקה, ענהו החזו"א שיחזור וילביש לו כיפה, וענה לחזו"א שבאמת כבר נתן לו כיפה פעם נוספת וזרקה שוב, ענהו החזו"א שיחזור וישים לו. מוכח שגם כשזורק הכיפה יש דין חינוך. תשובה: אינו חיוב אלא ענין של חינוך כללי והכל לפי הענין".

* + 1. **כיפה שנפלה לילדים בשינה**.
       1. הגרח"ק שליט"א (דולה ומשקה דפו"ח ריש עמ' ו') – "שאלה: כאשר נופלת הכיפה לילדים בשעת השינה, האם צריך להרים הכיפה ולכסות את ראשם. תשובה: מדת חסידות".